ਰੇਲ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਜਬਲਪੁਰ - ਚਾਂਦਾਫੋਰਟ ਸੁਪਰਫਾਸਟ ਟ੍ਰੇਨ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ ਅਤੇ ਮੱਧ ਪ੍ਰਦੇਸ਼ ਵਿੱਚ ਕਈ ਰੇਲਵੇ ਸਟੇਸ਼ਨਾਂ ‘ਤੇ ਕਈ ਰੇਲ ਪ੍ਰੋਜੈਕਟ, ਯਾਤਰੀ ਸੁਵਿਧਾਵਾਂ ਦਾ ਉਦਘਾਟਨ ਕੀਤਾ
ਜਬਲਪੁਰ - ਚਾਂਦਾਫੋਰਟ ਦਰਮਿਆਨ ਨਵੀਂ ਰੇਲ ਸੇਵਾ ਨਾਲ ਖੇਤਰ ਵਿੱਚ ਸੈਰ-ਸਪਾਟੇ ਨੂੰ ਹੁਲਾਰਾ ਮਿਲਣ ਦੀ ਸੰਭਾਵਨਾ
ਕੇਂਦਰੀ ਰੇਲ ਵਣਜ ਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਤੇ ਜਨਤਕ ਵੰਡ ਮੰਤਰੀ, ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਵੀਡੀਓ ਕਾਨਫਰੰਸ ਦੇ ਜ਼ਰੀਏ ਜਬਲਪੁਰ - ਚਾਂਦਾਫੋਰਟ ਸਪੈਸ਼ਲ ਰੇਲ ਗੱਡੀ ਨੂੰ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤਾ ਅਤੇ ਮੱਧ ਪ੍ਰਦੇਸ਼ ਦੇ ਕਈ ਰੇਲਵੇ ਸਟੇਸ਼ਨਾਂ ‘ਤੇ ਕਈ ਰੇਲ ਪ੍ਰੋਜੈਕਟਾਂ, ਯਾਤਰੀ ਸੁਵਿਧਾ ਦਾ ਉਦਘਾਟਨ ਕੀਤਾ। ਇਸ ਮੌਕੇ ‘ਤੇ ਕੇਂਦਰੀ ਇਸਪਾਤ ਰਾਜ ਮੰਤਰੀ, ਸ਼੍ਰੀ ਫੱਗਣ ਸਿੰਘ ਕੁਲਸਤੇ ਅਤੇ ਹੋਰ ਮੰਨੇ ਪ੍ਰਮੰਨੇ ਵਿਅਕਤੀ ਆਯੋਜਨ ਸਥਾਨ ‘ਤੇ ਮੌਜੂਦ ਰਹੇ।
ਇਸ ਮੌਕੇ ‘ਤੇ ਆਪਣੇ ਸੰਬੋਧਨ ਵਿੱਚ ਮੰਤਰੀ, ਸ਼੍ਰੀ ਪੀਯੂਸ਼ ਗੋਇਲ ਨੇ ਅੰਤਰਰਾਸ਼ਟਰੀ ਮਹਿਲਾ ਦਿਵਸ ਦੇ ਸੰਬੰਧ ਵਿੱਚ ਆਪਣੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ ਅਤੇ ਕਿਹਾ ਕਿ ਮਹੱਤਵਪੂਰਣ ਪ੍ਰੋਜੈਕਟਸ ਅੱਜ ਦੇ ਇਸ ਵਿਸ਼ੇਸ਼ ਦਿਨ ‘ਤੇ ਸ਼ੁਰੂ ਕੀਤੇ ਜਾ ਰਹੇ ਹਨ ਅਤੇ ਰਾਸ਼ਟਰ ਨੂੰ ਸਮਰਪਿਤ ਕੀਤੇ ਜਾ ਰਹੇ ਹਨ। ਉਨ੍ਹਾਂ ਨੇ ਦੱਸਿਆ ਕਿ ਅੱਜ ਦੇ ਦਿਨ ਝਾਂਸੀ ਅਤੇ ਗਵਾਲੀਅਰ ਦਰਮਿਆਨ ਇੱਕ ਵਿਸ਼ੇਸ਼ ਰੇਲਗੱਡੀ ਦਾ ਪਰਿਚਾਲਨ ਕੀਤਾ ਗਿਆ ਜਿਸ ਵਿੱਚ ਚਾਲਕ ਦਲ ਦੇ ਸਾਰੇ ਮੈਂਬਰ ਮਹਿਲਾਵਾਂ ਸਨ ।
ਉਨ੍ਹਾਂ ਨੇ ਕਿਹਾ ਕਿ ਜਬਲਪੁਰ-ਚਾਂਦਾਫੋਰਟ ਦਰਮਿਆਨ ਨਵੀਂ ਰੇਲਗੱਡੀ ਦੇ ਸ਼ੁਰੂ ਹੋਣ ਨਾਲ ਇਸ ਖੇਤਰ ਵਿੱਚ ਸੈਰ-ਸਪਾਟੇ ਨੂੰ ਹੁਲਾਰਾ ਮਿਲੇਗਾ ਅਤੇ ਸੰਪਰਕ ਵਿੱਚ ਸੁਧਾਰ ਹੋਵੇਗਾ । ਉਨ੍ਹਾਂ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਭਾਰਤੀ ਰੇਲਵੇ ਨੈੱਟਵਰਕ ਨੂੰ ਹੋਰ ਵਿਸਤਾਰ ਦੇਣ ਦੇ ਪ੍ਰਤੀ ਵਿਸ਼ੇਸ਼ ਰੁਚੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨੇ ਬੀਤੇ 7 ਸਾਲਾਂ ਵਿੱਚ ਮੱਧ ਪ੍ਰਦੇਸ਼ ਲਈ ਵੱਡੀ ਗਿਣਤੀ ਵਿੱਚ ਪ੍ਰੋਜੈਕਟਾਂ ਨੂੰ ਮਨਜ਼ੂਰੀ ਦਿੱਤੀ ਗਈ ਅਤੇ ਇਨ੍ਹਾਂ ਪ੍ਰੋਜੈਕਟਾਂ ਨੂੰ ਪੂਰਾ ਕਰਨ ਲਈ ਧਨ ਦੀ ਵੀ ਵੰਡ ਸੁਨਿਸ਼ਚਿਤ ਕੀਤੀ। ਸਾਲ 2009 ਤੋਂ 2014 ਦਰਮਿਆਨ ਮੱਧ ਪ੍ਰਦੇਸ਼ ਵਿੱਚ ਰੇਲ ਨਾਲ ਜੁੜੇ ਪ੍ਰੋਜੈਕਟਾਂ ਦਾ ਕੁੱਲ ਔਸਤ ਬਜਟ ਜਿੱਥੇ 632 ਕਰੋੜ ਰੁਪਏ ਪ੍ਰਤੀ ਸਾਲ ਸੀ ਉੱਥੇ ਹੀ ਸਾਲ 2021 - 22 ਵਿੱਚ ਮਾਣਯੋਗ ਪ੍ਰਧਾਨ ਮੰਤਰੀ ਦੀ ਪ੍ਰਵਾਨਗੀ ਦੇ ਚਲਦੇ ਵਧ ਕੇ 7700 ਕਰੋੜ ਰੁਪਏ ਹੋ ਗਿਆ । ਇਹ ਵਾਧਾ 12 ਗੁਣਾ ਅਧਿਕ ਕੀਤਾ ਹੈ । ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਮੱਧ ਪ੍ਰਦੇਸ਼ ਵਿੱਚ ਚੱਲ ਰਹੇ ਰੇਲ ਪ੍ਰੋਜੈਕਟਾਂ ਨੂੰ ਹੋਰ ਤੇਜ਼ ਕਰਨਾ ਹੋਵੇਗਾ ਤਾਕਿ ਰਾਜ ਦੇ ਨਾਗਰਿਕਾਂ ਨੂੰ ਜਲਦੀ ਤੋਂ ਜਲਦੀ ਅਤੇ ਬਿਹਤਰ ਸੁਵਿਧਾਵਾਂ ਉਪਲੱਬਧ ਕਰਵਾਈਆਂ ਜਾ ਸਕਣ । ਨਾਲ ਹੀ ਨਾਲ ਸਾਨੂੰ ਮਾਲ ਗੱਡੀਆਂ ਦੇ ਪਰਿਚਾਲਨ ਨੂੰ ਵੀ ਵਧਾਉਣਾ ਹੋਵੇਗਾ ਤਾਕਿ ਉਦਯੋਗ ਲਾਭਾਂਵਿਤ ਹੋ ਸਕਣ ।
ਹਫ਼ਤੇ ਵਿੱਚ 3 ਦਿਨ ਚਲਣ ਵਾਲੀ ਸਪੈਸ਼ਲ ਰੇਲਗੱਡੀ ਜਬਲਪੁਰ - ਚਾਂਦਾਫੋਰਟ ਐਕਸਪ੍ਰੈੱਸ ਬਾਰੇ
ਗੱਡੀ ਨੰ. 02274 ਜਬਲਪੁਰ - ਚਾਂਦਾਫੋਰਟ ਐਕਸਪ੍ਰੈੱਸ , ਜਬਲਪੁਰ ਤੋਂ ਸਵੇਰੇ 5:15 ‘ਤੇ ਰਵਾਨਾ ਹੋਵੇਗੀ ਅਤੇ ਚਾਂਦਾਫੋਰਟ ਦੁਪਹਿਰ 13:45 ‘ਤੇ ਪਹੁੰਚੇਗੀ । ਇਹ ਗੱਡੀ ਹਫ਼ਤੇ ਵਿੱਚ 3 ਦਿਨ ਮੰਗਲਵਾਰ , ਵੀਰਵਾਰ ਅਤੇ ਸ਼ੁੱਕਰਵਾਰ ਨੂੰ ਚੱਲੇਗੀ ।
ਗੱਡੀ ਨੰ. 02273 ਚਾਂਦਾਫੋਰਟ - ਜਬਲਪੁਰ ਐਕਸਪ੍ਰੈੱਸ , ਚਾਂਦਾਫੋਰਟ ਤੋਂ 14:50 ‘ਤੇ ਰਵਾਨਾ ਹੋਵੇਗੀ ਅਤੇ ਜਬਲਪੁਰ ਰਾਤ 23:25 ‘ਤੇ ਪਹੁੰਚੇਗੀ । ਇਹ ਗੱਡੀ ਚਾਂਦਾਫੋਰਟ ਤੋਂ ਮੰਗਲਵਾਰ , ਵੀਰਵਾਰ ਅਤੇ ਸ਼ੁੱਕਰਵਾਰ ਨੂੰ ਰਵਾਨਾ ਹੋਵੇਗੀ ।
ਇਸ ਰੇਲਗੱਡੀ ਵਿੱਚ ਇੱਕ ਏਸੀ ਚੇਅਰਕਾਰ ਕੋਚ , ਇੱਕ ਸਲੀਪਰ ਕੋਚ ਅਤੇ 8 ਸਮਾਨ ਚੇਅਰਕਾਰ ਕੋਚ ਅਤੇ ਦੋ ਐੱਸਐੱਲਆਰ ਕੋਚ ਹਨ। ਦੋਵਾਂ ਸਟੇਸ਼ਨਾਂ ਦਰਮਿਆਨ ਇਹ ਗੱਡੀ ਮਦਨਮਹਿਲ , ਨੈਨਪੁਰ , ਬਾਲਾਘਾਟ ਅਤੇ ਗੋਂਡੀਆ ਸਟੇਸ਼ਨਾਂ ‘ਤੇ ਰੁਕੇਗੀ ।
ਅੱਜ ਇਹ ਉਦਘਾਟਨ ਸਪੈਸ਼ਲ ਰੇਲ ਦੇ ਰੂਪ ਵਿੱਚ ਚੱਲ ਰਹੀ ਹੈ
ਸਤਨਾ-ਕਾਇਮਾ ਸਕੈਸ਼ਨ  ਦਾ ਦੋਹਰੀਕਰਣ
ਮਾਨਯੋਗ ਮੰਤਰੀ ਨੇ ਸਤਨਾ - ਕਾਇਮਾ ਸੈਕਸ਼ਨ ‘ਤੇ 6 ਕਿਲੋਮੀਟਰ ਦੇ ਰੇਲਵੇ ਟ੍ਰੈਕ ਦੇ ਦੋਹਰੀਕਰਣ ਪ੍ਰੋਜੈਕਟ ਦਾ ਉਦਘਾਟਨ ਕੀਤਾ । 30 ਕਰੋੜ ਰੁਪਏ ਦੀ ਲਾਗਤ ਨਾਲ ਸਤਨਾ - ਕਾਇਮਾ ਸਕੈਸ਼ਨ ‘ਤੇ ਦੋਹਰੀਕਰਣ ਦਾ ਇਹ ਕੰਮ ਪੂਰਾ ਹੋ ਚੁੱਕਿਆ ਹੈ । ਇਹ ਸਤਨਾ - ਰੀਵਾ ਮਾਰਗ ਦੇ ਦੋਹਰੀਕਰਣ ਦੇ ਪ੍ਰੋਜੈਕਟ ਦਾ ਹਿੱਸਾ ਹੈ । ਇਸ ਮਾਰਗ ‘ਤੇ ਆਉਣ-ਜਾਣ ਨੂੰ ਬਿਹਤਰ ਕਰਨ ਲਈ ਰੇਲਵੇ ਦੀ ਇਹ ਇੱਕ ਮਹੱਤਵਪੂਰਣ ਪ੍ਰੋਜੈਕਟ ਹੈ । ਇਸ ਸੈਕਸ਼ਨ ਦੇ ਦੋਹਰੀਕਰਣ ਨਾਲ ਖੇਤਰ ਵਿੱਚ ਰੇਲ ਸੰਪਰਕ ਬਿਹਤਰ ਹੋਵੇਗਾ ਅਤੇ ਰੇਲ ਗੱਡੀਆਂ ਦਾ ਪਰਿਚਾਲਨ ਹੋਰ ਤੇਜ਼ ਹੋ ਜਾਵੇਗਾ ।
ਗੁਨਾ - ਗਵਾਲੀਅਰ ਰੇਲ ਮਾਰਗ ਦੇ ਸ਼ਿਵਪੁਰੀ ਰੇਲਵੇ ਸਟੇਸ਼ਨ ‘ਤੇ ਯਾਤਰੀ ਸੁਵਿਧਾਵਾਂ ਵਿੱਚ ਸੁਧਾਰ:
ਸ਼ਿਵਪੁਰੀ ਰੇਲਵੇ ਸਟੇਸ਼ਨ ‘ਤੇ 2. 5 ਕਰੋੜ ਰੁਪਏ ਦੀ ਲਾਗਤ ਨਾਲ ਕਈ ਯਾਤਰੀ ਸੁਵਿਧਾਵਾਂ ਦਾ ਉਦਘਾਟਨ ਕੀਤਾ ਗਿਆ ਜਿਸ ਵਿੱਚ ਸਟੇਸ਼ਨ ਦਾ ਸੁੰਦਰੀਕਰਨ , ਨਵਾਂ ਵੇਟਿੰਗ ਰੂਮ , ਪਲੇਟਫਾਰਮ ਦੀ ਸਤ੍ਹਾ ਦਾ ਸੁੰਦਰੀਕਰਨ , ਹਰਿਤ ਸਟੇਸ਼ਨ ਲਈ ਹਾਇਬ੍ਰਿਡ ਪਾਵਰ ਸਟੇਸ਼ਨ ਦਾ ਆਧੁਨਿਕੀਕਰਣ ਅਤੇ ਜੀਆਰਪੀ ਕਮਰੇ ਸ਼ਾਮਲ ਹਨ ।
ਭੋਪਾਲ - ਰੇਲ ਖੰਡ ਦੇ ਅਨੁਸਾਰ ਸੰਤ ਹਿਰਦਾਰਾਮ ਨਗਰ ਸਟੇਸ਼ਨ ‘ਤੇ ਯਾਤਰੀ ਸੁਵਿਧਾਵਾਂ ਵਿੱਚ ਸੁਧਾਰ:
ਭੋਪਾਲ ਸੈਕਸ਼ਨ ਦੇ ਅਨੁਸਾਰ ਸੰਤ ਹਿਰਦਾਰਾਮ ਨਗਰ ਸਟੇਸ਼ਨ ‘ਤੇ ਫੁੱਟ ਓਵਰ ਬ੍ਰਿਜ  ਪਲੇਟਫਾਰਮ ‘ਤੇ ਕਵਰ ਖੇਤਰ ਦਾ ਵਿਸਤਾਰ , ਪਲੇਟਫਾਰਮ ਦੀ ਸਤ੍ਹਾ ਦਾ ਸੁੰਦਰੀਕਰਨ ਅਤੇ ਬੋਗੀ ਗਾਈਡੈਂਸ ਵਿਵਸਥਾ ਦਾ ਵੀ ਉਦਘਾਟਨ ਹੋਇਆ ਜਿਸ ਵਿੱਚ 2 ਕਰੋੜ ਰੁਪਏ ਦੀ ਲਾਗਤ ਆਈ ਹੈ । ਇਸ ਨਾਲ ਭੋਪਾਲ ਖੇਤਰ ਵਿੱਚ ਯਾਤਰੀਆਂ ਦੇ ਯਾਤਰਾ ਅਨੁਭਵ ਚੰਗੇ ਹੋਣਗੇ ।
ਭੋਪਾਲ - ਬੀਨਾ ਮਾਰਗ ਦੇ ਸੋਰਈ ਰੇਲਵੇ ਸਟੇਸ਼ਨ ‘ਤੇ ਨਵੇਂ ਮਾਲ ਸ਼ੈੱਡ ਦਾ ਉਦਘਾਟਨ
ਸੁਰਈ ਸਟੇਸ਼ਨ ‘ਤੇ ਨਵੇਂ ਮਾਲ ਸ਼ੈੱਡ ਦਾ ਉਦਘਾਟਨ ਕੀਤਾ ਗਿਆ । ਇਸ ਦੇ ਨਿਰਮਾਣ ਵਿੱਚ 18 ਕਰੋੜ ਰੁਪਏ ਦੀ ਲਾਗਤ ਆਈ ਹੈ । ਇਹ ਭੋਪਾਲ - ਬੀਨਾ ਰੇਲਮਾਰਗ ‘ਤੇ ਮਾਲ ਢੁਆਈ ਦੀ ਵਿਵਸਥਾ ਨੂੰ ਬਿਹਤਰ ਕਰੇਗਾ । ਇਹ ਭੋਪਾਲ , ਬੀਨਾ , ਵਿਦਿਸ਼ਾ ਖੇਤਰਾਂ ਲਈ ਆਪਣੀਆਂ ਸੇਵਾਵਾਂ ਦੇਵੇਗਾ ।
ਇਟਾਰਸੀ - ਜਬਲਪੁਰ ਮਾਰਗ ‘ਤੇ ਕਾਰਕਬੇਲ ਸਟੇਸ਼ਨ ‘ਤੇ ਫੁੱਟ ਓਵਰ ਬ੍ਰਿਜ ਦਾ ਉਦਘਾਟਨ ਇਟਾਰਸੀ - ਜਬਲਪੁਰ ਮਾਰਗ ਦੇ ਕਾਰਕਬੇਲ ਸਟੇਸ਼ਨ ‘ਤੇ ਇੱਕ ਨਵੇਂ ਫੁਟ ਓਵਰ ਬ੍ਰਿਜ ਦਾ ਉਦਘਾਟਨ ਕੀਤਾ ਗਿਆ । ਯਾਤਰੀਆਂ ਦੀ ਸੁਰੱਖਿਆ ਅਤੇ ਸੁਵਿਧਾ ਦੇ ਮੱਦੇਨਜਰ ਤਿਆਰ ਕੀਤੇ ਗਏ ਇਸ ਨਵੇਂ ਫੁੱਟ ਓਵਰ ਬ੍ਰਿਜ ਦੇ ਨਿਰਮਾਣ ਵਿੱਚ 1 ਕਰੋੜ ਰੁਪਏ ਦੀ ਲਾਗਤ ਆਈ ਹੈ।